《次韵戴成叔 其三》
宋代·陈著

世上贪鄙夫，纷纷如蔓草。荣华能几时，风霜不足扫。

美人如黄金，百鍊色愈好。用舍无益损，此理须辨早。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。